****

**V I L J A N D I L I N N**

**LINNAVOLIKOGU**

**REVISJONIKOMISJONI**

**KOOSOLEKU PROTOKOLL**

Viljandi 15. september 2021 nr 1-12/21/42

Algus kell 13.00, lõpp kell 13.21

**Koosolekut juhatas** Juhan-Mart Salumäe

**Protokollis** Helena Tiivel

**Võtsid osa liikmed:** Tiit Jürmann, Kaido Kivisild, Jaak Pihlak, Juhan-Mart Salumäe

**Puudus** Priit Kaup

**Koosolekul viibisid:** rahandusameti juhataja Marika Aaso, abilinnapea Jane Koitlepp, sisekontrolör Liivia Kruusmägi

Komisjoni kinnitas päevakorra.

**PÄEVAKORD:**

1. Viljandi linna 2021. a II lisaeelarve kinnitamine (2021/376)

2. 2021. aasta eelarve täitmise ülevaade

**PÄEVAKORRAPUNKT NR 1**

**Viljandi linna 2021. a II lisaeelarve kinnitamine (2021/376)**

**KUULATI:**

M. Aaso andis ülevaate eelnõust, mille eesmärk on kinnitada Viljandi linna 2021. aasta II lisaeelarve kogumahuga 340 149 eurot.

**OTSUSTATI:**

Toetada eelnõu „Viljandi linna 2021. a II lisaeelarve kinnitamine (2021/376)“.

**PÄEVAKORRAPUNKT NR 2**

**2021. aasta eelarve täitmise ülevaade**

**KUULATI:**

M. Aaso – tänaseks on täidetud 66% tulusid ja 59% kulusid, oleme kuludes olnud konservatiivsed. Tulumaksu laekumist on 117 000 eurot rohkem kui oleme prognoosinud. Kui majanduskasv on selline nagu Rahandusministeerium ette näeb, siis tuleb tulumaksu lisagi. Investeerimise osas on täidetud 42% 8,4 mln euro suurusest kulude eelarvest, küll aga suured ehitustööd Tartu ja Uuel tänaval käivad. Laenuhanget ei ole veel teinud, tavaliselt umbes oktoobris me selle välja kuulutame. Mõne nädala jooksul paneme linna veebilehele üles interaktiivse eelarve täitmise rakenduse, ka mitmed teised omavalitsused on seda teinud. Töötute arv on hetkel langustrendis, aasta alguses oli 500+, augustis oli 419 ja üleeile 405 töötut. Majandusel läheb selles valguses praegu hästi.

J.-M. Salumäe – mis seisus on uue aasta eelarve praegu ja mis osa jääb menetleda uuele valitsusele?

M. Aaso - septembrikuu jooksul peaksid eelarvete eest vastutajad (asutuste juhid ja ametite juhid) sisestama meie programmi oma nägemuse, kuidas nemad neile antud kontrollnumbri summad kulu- ja tululiikide peale jagavad, selle tähtaeg on 30. september. See järel vaatab rahandusamet need üle ja oktoobrikuus järgnevad voorud, kus asutused ja ametid käivad oma eelarvet kaitsmas. Osalt teeb seda praegune valitsus ja kui astub töösse uus valitsus, saavad nad kontrollnumbrid, mis on läbiräägitud ja lisataotlused, mis on võib-olla läbiräägitud, kuid pigem jäävad lisataotlused uuele valitsusele läbirääkida. November kujuneb lõplikeks lisataotluste otsustamiseks ja kui uuel valitsusel on uusi mõtteid, siis seda saab novembris veel teha.

**OTSUSTATI:**

Informatsioon võeti teadmiseks.

(allkirjastatud digitaalselt) (allkirjastatud digitaalselt)

Juhan-Mart Salumäe Helena Tiivel

koosoleku juhataja protokollija